I begynnelsen av 1990-årene kom endelig gjennombruddet for supporterklubben. Manchester United ble ligamester sesongen 1992/93 – det var første gang siden 1966/67-sesongen. Dette innledet den mest suksessrike perioden i Manchester Uniteds historie, med spillere som Eric Cantona, David Beckham og ikke minst Ole Gunnar Solskjær, som bidro til å øke interessen for Manchester United i Norge. Medlemstallet steg med eksplosiv fart – helt opp til 34 200 i Trippelsesongen 1998/99. På bakgrunn av den sterke veksten utvidet klubben sitt redaksjonelle tilbud, og utga i perioden 1996 til 2000 også en norsk utgave av magasinet , fotballklubbens offisielle magasin.